Efter sommerferien lukker den praktiserende hudlæge i Frederikshavn, Einar Odd Løland sin klinik. Men landsdelen står ikke uden speciallæge længe. 1. januar åbner en ung specialist klinik i Brønderslev.

Dermed er regionen igen oppe på de fem hudlæge-klinikker, som der også er i dag. 2 klinikker i Aalborg, en i Thisted, en i Hobro og en i Brønderslev. Men der er stadig et ledigt ydernummer i Frederikshavn. Det er der måske også råd for. Regionen arbejder i hvert fald hårdt på flere fronter for at finde en løsning.